stanford-oval/wikipedia huggingface dataset:
พระยาไชยบูรณ์ (จัน)

| พระยาไชยบูรณ์ (จัน)> พระเจ้าพิศณุโลก |
| --- | --- |
ครองราชย์: พ.ศ. 2311 – 2312
รัชสมัย: 3 เดือน
ก่อนหน้า: เจ้าพระยาพิษณุโลก (เรือง)
ถัดไป: ล่มสลาย
กรมพระราชวังบวรสถานมงคล
ดำรงตำแหน่ง: พ.ศ. 2310 – พฤศจิกายน พ.ศ. 2311
รัชสมัย: พระเจ้าพิษณุโลก (เรือง)
ก่อนหน้า: สถาปนาตำแหน่ง
พระปลัดเมืองพิษณุโลก
ดำรงตำแหน่ง: ไม่ปรากฏ – 7 เมษายน พ.ศ. 2310
รัชสมัย: สมเด็จพระเจ้าอยู่หัวบรมโกศ สมเด็จพระเจ้าอุทุมพร สมเด็จพระที่นั่งสุริยาศน์อมรินทร์
ก่อนหน้า: หลวงไชยบูรณ์
ถัดไป: พระไชยบูรณ์ (ปลี) (พ.ศ. 2313 – 2325)

ประสูติ: ไม่ปรากฏ
สวรรคต: กุมภาพันธ์ พ.ศ. 2312 เมืองพระพิษณุโลก
พระราชบิดา: หม่อมพัด
พระยาไชยบูรณ์ หรือ พระอินทรอากร  (ไม่ทราบปีเกิด – พ.ศ. 2312) มีนามเดิมว่า จัน หรือ จับ เดิมเป็นขุนนางสังกัดกรมพระคลัง เจ้าภาษีนายอากรและการค้าขายของราชสำนักที่เมืองพระพิษณุโลก สมัยกรุงศรีอยุธยา ต่อมาได้เลื่อนตำแหน่งเป็นปลัดเมืองพระพิษณุโลก
ช่วงการเสียกรุงศรีอยุธยาครั้งที่สอง พระยาไชยบูรณ์ (จัน) ได้รับการสถาปนาขึ้นเป็นอุปราชที่กรมพระราชวังบวรหลังจาก เจ้าพระยาพิษณุโลก (เรือง) หัวหน้าชุมนุมพระพิษณุโลก (เรือง) ถึงแก่พิราลัยจึงได้ขึ้นครองเมืองพระพิษณุโลกแทน
ประวัติ

พระยาไชยบูรณ์ (จัน) หรือ พระอินทร์อากร ในพงศาวดารระบุว่าเป็นน้องชายของเจ้าพระยาพิษณุโลก (เรือง) บิดาชื่อ หม่อมพัด เป็นเชื้อพระวงศ์ ไม่ปรากฏนามมารดา หลังจากได้ขึ้นครองเมืองพระพิษณุโลกถูกเจ้าพระฝางจับต้องโทษประหารชีวิตที่เมืองพระพิษณุโลกเมื่อปีชวดสัมฤทธิศกราวเดือนกุมภาพันธ์ ตรงกับปี พ.ศ. 2312
การขึ้นครองเมืองพิษณุโลกและการล่มสลายของชุมนุมพระพิษณุโลก (เรือง)

ดูเพิ่ม: การเสียกรุงศรีอยุธยาครั้งที่สอง และ สภาพจลาจลหลังการเสียกรุงศรีอยุธยาครั้งที่สอง
การขึ้นครองเมืองพิษณุโลกและการล่มสลายของชุมนุมพระพิษณุโลก (เรือง) > ขึ้นครองเมืองพิษณุโลกแทนพี่ชาย

เมื่อ พ.ศ. 2311 ปีชวดสัมฤทธิศก ตรงกับเดือนพฤศจิกายน พ.ศ. 2311 ฤดูน้ำหลาก หลังจากสมเด็จพระเจ้ากรุงธนบุรียกทัพไปตีชุมนุมเจ้าพระยาพิษณุโลก (เรือง) แล้วไม่สำเร็จจึงได้ล่าทัพกลับยังกรุงธนบุรี ต่อมาเจ้าพระยาพิษณุโลก (เรือง) ถึงแก่พิราลัยด้วยโรคฝีละลอกในคอ พระอินทร์อากร ผู้เป็นน้องชายในขณะนั้นเป็นอุปราชและพระปลัดเมืองพระพิษณุโลกจึงได้ทำฌาปนกิจปลงศพเสร็จพี่ชายตนแล้ว จึงได้ขึ้นครองเมืองพระพิษณุโลกสืบต่อไป แต่ไม่ได้ตั้งตนขึ้นเป็นกษัตริย์แต่การขึ้นครองเมืองของพระอินทร์อากรนั้นทำให้เมืองพิษณุโลกอ่อนแอลง เนื่องจากพระอินทร์อากรไม่มีฝีมือในการรบและไม่เป็นที่นับถือเหมือนเจ้าพระยาพิษณุโลก (เรือง) เป็นเหตุให้เกิดการรุกรานของชุมนุมเจ้าพระฝาง (มหาเรือน)
ปรากฏในหนังสือ ต้นวงศ์ตระกูลพะญาศรีสหเทพชื่อทองเพ็ง ความว่า :-
ครั้นเมื่อพระจ้าวกรุงพระพิศณุโลกย์สวรรค์คตแล้ว พระมหาอุปราชย์ กรมพระราชวังบวร ฯ พระอนุชาธิราช ได้ครอบบ้านครองเมืองแทนพระเชษฐาธิราช ในกรุงพระพิศณุโลกย์ราชธานีต่อไป...
ปรากฏใน พระราชพงศาวดารกรุงสยาม ความว่า :-
พระอินอากรตั้งตัวขึ้นเป็นเจ้าพระพิศณุโลกย์ครอบครองเป็นเจ้าของชุมนุมนั้นต่อไปแต่เจ้าพระพิศณุโลกย์ใหม่นั้นสติปัญญาอ่อนแอ เจ้าพระฝางรู้ก็มาตีเมืองพระพิศณุโลกย์
พระราชพงศาวดาร ฉบับพระราชหัตถเลขา กล่าวว่า :-
พระอินทรอากรผู้น้องก็กระทำฌาปนกิจปลงศพเสร็จแล้ว ก็ได้ครองเมืองพระพิษณุโลกสืบไปแต่หาตั้งตัวขึ้นเป็นเจ้าไม่ ด้วยกลัวจะเป็นจัญไรเหมือนพี่ชายซึ่งตายไปนั้น
ทั้งนี้ มีนักวิชาการได้วิเคราะห์พฤฒิกรรมของพระอินทร์อากรนำไปสู่การล่มสลายของชุมนุมพระพิษณุโลก เช่น เชาวน์ รูปเทวินทร์ นักหนังสือพิมพ์อาวุโส และผู้ร่วมก่อตั้งสมาคมนักข่าวนักหนังสือพิมพ์แห่งประเทศไทย กล่าวว่า "...เมื่อเจ้าพระยาพิษณุโลกเรือง ถึงแก่พิราลัยแล้ว พระอินทร์อากร น้องชายของท่านซึ่งเป็นปลัดเมืองอยู่เดิม และเป็นคนธรรมะธรรมโม ชอบเข้าวัดฟังเทศน์ทำบุญอยู่เป็นนิตย์ ไม่มีฝีมือในการรบทัพจับศึกกับใคร..." บังอร ปิยะพันธุ์ กล่าวว่า "...พระอินอากรน้องชายจึงขึ้นเป็นหัวหน้าต่อมา แต่ไม่กล้าเป็นเจ้าเกรงจะตายเหมือนพี่ชายเพราะไม่มีความสามารถด้านการรบ..." และบุญทรง ไทยทำ กล่าวว่า "...พระอินทร์อากรผู้น้องปกครองต่อไปแต่มิได้ประกาศตนเป็นเจ้าแผ่นดิน คงทำหน้าที่ครองเมืองอยู่เฉย ๆ จะละอายใจต่อการประกาศตนหรือเพราะถือฤกษ์ยามว่ายังไม่เหมาะสมควรอย่างไรก็ได้ เพราะที่จริงแล้วความแข็งเมืองพิษณุโลกนั้นอยู่ที่เจ้าพระยาพิษณุโลกเพียงคนเดียว พระอินทร์อากรอาจมิได้แสดงฝีมืออะไรให้เป็นที่ประจักษ์มาก่อนก็ได้..." เป็นต้น
การขึ้นครองเมืองพิษณุโลกและการล่มสลายของชุมนุมพระพิษณุโลก (เรือง) > ยกทัพพิษณุโลกสมทบฝ่ายสมเด็จพระโสร์ทศ (เจ้าจุ้ย)

ดูเพิ่ม: ชุมนุมสมเด็จพระโสร์ทศ (เจ้าฟ้าจุ้ย) § พระเจ้าตากสินสกัดกองทัพสนับสนุนฝ่ายสมเด็จพระโสร์ทศ
เมื่อ พ.ศ. 2311 ราวเดือนธันวาคม หลังจากพระยาไชยบูรณ์ (จัน) ทราบข่าวพระราชสาส์นให้พิษณุโลกจัดกองทัพสนับสนุนสมเด็จพระโสร์ทศ (เจ้าจุ้ย) นั้น พระยาไชยบูรณ์ (จัน) จึงได้จัดทัพพิษณุโลกแล้วจึงรี้พลลงไปเขตเมืองนครสวรรค์ สมเด็จพระเจ้ากรุงธนบุรีทราบข่าวศึกจึงมีรับสั่งให้พระยาอนุรักษ์ภูธร เจ้าเมืองนครสวรรค์ จัดกำลังพลสกัดทัพพิษณุโลกไว้เพื่อมิให้แผนของสมเด็จพระโสร์ทศ (เจ้าจุ้ย) สำเร็จ
การขึ้นครองเมืองพิษณุโลกและการล่มสลายของชุมนุมพระพิษณุโลก (เรือง) > เจ้าพระฝางยกทัพมาตีเมืองพิษณุโลก

ดูเพิ่ม: ชุมนุมเจ้าพระฝาง § การตั้งชุมนุมเจ้าพระฝาง (ก๊กพระฝาง)
เมื่อ พ.ศ. 2311 ราวเดือนธันวาคม เจ้าพระฝางจึงยกทัพมาปิดล้อมเมืองพระพิษณุโลก แม้พระยาไชยบูรณ์ (จัน) มีอำนาจเกียรติยศไม่เท่าพี่ชายแต่ก็มีฝืมือเข้มแข็งและมีความสามารถ ปรากฎว่าได้สู้รบกับเจ้าพระฝางประมาณ 3 เดือน ชาวเมืองพระพิษณุโลกเกิดความอดอยากและไม่นับถือพระยาไชยบูรณ์ (จัน) เนื่องจากเมืองพิษณุโลกไม่ได้สะสมเสบียงอาหารไว้เพียงพอ จึงเกิดไส้ศึกขึ้นโดยแอบเปิดประตูเมืองรับทัพเจ้าพระฝางในเวลากลางคืน
การขึ้นครองเมืองพิษณุโลกและการล่มสลายของชุมนุมพระพิษณุโลก (เรือง) > ชุมนุมพระพิษณุโลก (เรือง) ล่มสลาย

เมื่อ พ.ศ. 2312 ปีชวดสัมฤทธิศก ราวเดือนกุมภาพันธ์ พระอินทร์อากร ถูกเจ้าพระฝางจับได้และถูกต้องโทษประหารชีวิตให้เอาศพขึ้นประจานในเมืองพระพิษณุโลก ทำให้ชุมนุมพระพิษณุโลก (เรือง) ล่มสลายไปโดยสมบูรณ์ หัวเมืองเหนือทั้งหมดจึงตกเป็นของเจ้าพระฝางทั้งสิ้น เมื่อเจ้าพระฝางเข้าควบคุมเมืองพระพิษณุโลกได้แล้วนั้นได้เก็บทรัพย์สินมีค่า ศัตราวุธหนักเบา และกวาดต้อนชาวเมืองพระพิษณุโลกไปเมืองสวางคบุรีได้เป็นจำนวนมาก ให้หลวงโกษา (ยัง) คุมเมืองเมืองพระพิษณุโลก
ปรากฏในหนังสือ ต้นวงศ์ตระกูลพะญาศรีสหเทพชื่อทองเพ็ง ความว่า :-
ครั้งนั้นพระจ้าวฝางยกกองทัพใหญ่ลงมาตีกรุงพระพิศณุโลกย์แตกยับเยินป่นปี้หมดทั้งสิ้น เพราะมีริ้พลแลศาสตราวุทธ์ยุทธภัณฑ์น้อยกว่า กองทัพเมืองสวางคบุรี ๆ จึ่งรบตีมีไชยชำนะ พระจ้าวฝางกวาดต้อนครอบครัวชาวกรุงพระพิศณุโลกย์ อพยพเทครัวพลเมืองพระพิศณุโลกย์ขึ้นไป ไว้ในเมืองสวางคบุรีเปนอันมาก...
และยังมีชาวเมืองพระพิษณุโลกและเมืองพิจิตรอีกจำนวนมากรวมทั้งท่านผู้หญิงเชียง ภรรยาและบุตรหลานของเจ้าพระยาพิษณุโลก (เรือง) หนีอพยพไปรวบกับสมเด็จพระเจ้ากรุงธนบุรี
ปรากฏใน จดหมายเหตุโหร ความว่า :-
ปีชวด จ.ศ. ๑๑๓๑ เมืองพิษณุโลก เมืองพิจิตร แตกมาสู่โพธิสมภาร...
พระอิสริยยศและพระเกียรติยศ > บรรดาศักดิ์ > สมัยกรุงศรีอยุธยา

ขุนอินทรอากร
พระอินทร์อากร (จัน) ขึ้นกับกรมพระคลังเมืองพระพิษณุโลก
พระยาไชยบูรณ์ (จัน) ตำแหน่งพระปลัดเมืองพระพิษณุโลก ศักดินา 3000
พระอิสริยยศและพระเกียรติยศ > พระอิสริยยศ > สมัยกรุงธนบุรี

ระหว่างการจลาจลหลังเสียงกรุงศรีอยุธยาครั้งที่สอง พ.ศ. 2310–12
พระมหาอุปราช กรมพระราชวังบวรสถานมงคล รับพระบัณฑูร ประทับที่พระราชวังจันทน์ (สถาปนาขึ้นเป็นกรมพระราชวังบวรสถานมงคลโดย เจ้าพระยาพิษณุโลก (เรือง) เมื่อ พ.ศ. 2310)
วัฒนธรรมร่วมสมัย

บทบาทและเรื่องราวของพระอินทร์อากรมีปรากฏในวรรณกรรม นวนิยาย งานเขียนต่างๆ เช่น
สมบัติเจ้าพระฝาง แต่งโดย นวลแสงทอง มีบทสนทนาระหว่างพระอินทร์อากรกับหลวงโกษา (ยัง) ในช่วงเหตุการณ์การเสียกรุงศรีอยุธยาครั้งที่สอง
ตากสินมหาราช เป็นบทประพันธ์และบทโทรทัศน์อิงประวัติศาสตร์โดย แรเงา และเรียบเรียงโดย บงกชเพชร กล่าวถึงเหตุการณ์เข้ายึดเมืองพระพิษณุโลกของเจ้าพระฝาง ในขณะที่พระอินทร์อากรครองเมืองพระพิษณุโลก
ฟุตบอลชิงแชมป์แห่งชาติยุโรป 1988

| UEFA Fußball-Europameisterschaft Bundesrepublik Deutschland 1988> รายละเอียดการแข่งขัน |
| --- | --- |
ประเทศเจ้าภาพ: West Germany
วันที่: 10 – 25 มิถุนายน พ.ศ. 2531
ทีม: 8
สถานที่: 8 (ใน 8 เมืองเจ้าภาพ)
อันดับเมื่อสิ้นสุดการแข่งขัน
ชนะเลิศ:  เนเธอร์แลนด์ (สมัยที่ 1)
รองชนะเลิศ:  สหภาพโซเวียต
สถิติการแข่งขัน
จำนวนนัดที่แข่งขัน: 15
จำนวนประตู: 34 (2.27 ประตูต่อนัด)
ผู้ชม: 849,844 (56,656 คนต่อนัด)
ผู้ทำประตูสูงสุด:  Marco van Basten (5 ประตู)
← 1984 1992 → 
การแข่งขันฟุตบอลชิงแชมป์แห่งชาติยุโรป 1988 เป็นการแข่งขันฟุตบอลชิงแชมป์แห่งชาติยุโรปครั้งที่ 8 จัดขึ้นที่เยอรมนีตะวันตก ระหว่างวันที่ 10 - 25 มิถุนายน พ.ศ. 2531
สนามแข่งขัน

| MunichGelsenkirchenHamburgFrankfurtDüsseldorfHanoverStuttgartCologne> MunichGelsenkirchenHamburgFrankfurtDüsseldorfHanoverStuttgartCologne.MunichGelsenkirchenHamburgFrankfurtDüsseldorfHanoverStuttgartCologne.MunichGelsenkirchenHamburgFrankfurtDüsseldorfHanoverStuttgartCologne.MunichGelsenkirchenHamburgFrankfurtDüsseldorfHanoverStuttgartCologne.MunichGelsenkirchenHamburgFrankfurtDüsseldorfHanoverStuttgartCologne.MunichGelsenkirchenHamburgFrankfurtDüsseldorfHanoverStuttgartCologne.MunichGelsenkirchenHamburgFrankfurtDüsseldorfHanoverStuttgartCologne.Düsseldorf | MunichGelsenkirchenHamburgFrankfurtDüsseldorfHanoverStuttgartCologne> MunichGelsenkirchenHamburgFrankfurtDüsseldorfHanoverStuttgartCologne.MunichGelsenkirchenHamburgFrankfurtDüsseldorfHanoverStuttgartCologne.MunichGelsenkirchenHamburgFrankfurtDüsseldorfHanoverStuttgartCologne.MunichGelsenkirchenHamburgFrankfurtDüsseldorfHanoverStuttgartCologne.MunichGelsenkirchenHamburgFrankfurtDüsseldorfHanoverStuttgartCologne.MunichGelsenkirchenHamburgFrankfurtDüsseldorfHanoverStuttgartCologne.MunichGelsenkirchenHamburgFrankfurtDüsseldorfHanoverStuttgartCologne.Hanover | Munich> Olympiastadion.Capacity: 69,256..Hamburg.Volksparkstadion.Capacity: 61,330..Stuttgart | Gelsenkirchen> Parkstadion.Capacity: 70,748..Frankfurt.Waldstadion.Capacity: 61,056..Cologne |
| --- | --- | --- | --- |
| Rheinstadion | Niedersachsenstadion | Neckarstadion | Müngersdorfer Stadion |
| Capacity: 68,400 | Capacity: 60,366 | Capacity: 70,705 | Capacity: 60,584 |
การแข่งขันรอบสุดท้าย > รอบชิงชนะเลิศ

25 มิถุนายน 1988
15:30
| สหภาพโซเวียต  | 0–2 |  เนเธอร์แลนด์ |
| --- | --- | --- |
|  | Report | Gullit  32' Van Basten  54' |
ผู้ชม: 62,770
ผู้ตัดสิน: Michel Vautrot (ฝรั่งเศส)
พิพิธภัณฑ์ที่ระลึกซากาโมโตะ เรียวมะ

พิพิธภัณฑ์ในจังหวัดโคจิ ประเทศญี่ปุ่น
| --- | --- |
高知県立坂本龍馬記念館
มุมมองจากด้านทะเลของพิพิธภัณฑ์ที่ระลึกซากาโมโตะ เรียวมะ
th
ก่อตั้ง: 15 พฤศจิกายน พ.ศ. 2534
ที่ตั้ง: 830 อูราโตะ นครโคจิ จังหวัดโคจิ ประเทศญี่ปุ่น 781-0262
พิกัดภูมิศาสตร์: 33°29′47.1″N 133°34′18.6″E﻿ / ﻿33.496417°N 133.571833°E﻿ / 33.496417; 133.571833
เว็บไซต์: ryoma-kinenkan.jp/country/en/
พิพิธภัณฑ์ที่ระลึกซากาโมโตะ เรียวมะ หรือ พิพิธภัณฑ์ที่ระลึกซากาโมโตะ เรียวมะประจำจังหวัดโคจิ (ญี่ปุ่น: 高知県立坂本龍馬記念館; โรมาจิ: Kōchi kenritsu Sakamoto Ryōma kinenkan) เปิดทำการบนที่ตั้งเดิมเดิมของปราสาทอูราโดะในคัตสึราฮามะ นครโคจิ จังหวัดโคจิ ประเทศญี่ปุ่น เมื่อวันที่ 15 พฤศจิกายน พ.ศ. 2534 สิ่งสะสมในพิพิธภัณฑ์ประกอบด้วยจดหมายและเอกสารอื่น ๆ ของซากาโมโตะ เรียวมะและผู้อยู่ร่วมยุคสมัยเดียวกัน และยังมีห้องสมุดที่มีหนังสือมากกว่าสองพันเล่มที่เกี่ยวข้องกับการฟื้นฟูเมจิ
ดูเพิ่ม

บากูมัตสึ
พิพิธภัณฑ์ที่ระลึกบ้านเกิดของเรียวมะ
แหล่งข้อมูลอื่น

เว็บไซต์ทางการ
วิกิมีเดียคอมมอนส์มีสื่อเกี่ยวกับ พิพิธภัณฑ์ที่ระลึกซากาโมโตะ เรียวมะ
พิพิธภัณฑ์ที่ระลึกโยชิอิ อิซามุ

พิพิธภัณฑ์ในจังหวัดโคจิ ประเทศญี่ปุ่น
| --- | --- |
吉井勇記念館
พิพิธภัณฑ์ที่ระลึกโยชิอิ อิซามุ
th
ก่อตั้ง: 31 พฤษภาคม พ.ศ. 2546
ที่ตั้ง: 514 ย่านอินาโนะ โคโฮกุ นครคามิ จังหวัดโคจิ ประเทศญี่ปุ่น
พิกัดภูมิศาสตร์: 33°42′22″N 133°51′23″E﻿ / ﻿33.706238°N 133.856389°E﻿ / 33.706238; 133.856389
เว็บไซต์: เว็บไซต์ทางการ
พิพิธภัณฑ์ที่ระลึกโยชิอิ อิซามุ หรือ พิพิธภัณฑ์ที่ระลึกโยชิอิ อิซามุประจำนครคามิ (ญี่ปุ่น: 香美市立吉井勇記念館; โรมาจิ: Kami Shiritsu Yoshii Isamu Kinenkan) เปิดทำการในย่านโคโฮกุ ในนครคามิ จังหวัดโคจิ ประเทศญี่ปุ่น ในปี พ.ศ. 2546 สร้างอุทิศให้กับชีวประวัติและผลงานกวีนิพนธ์ของอิซามุ โยชิอิ ในบริเวณพิพิธภัณฑ์มีเคกิ-โซซึ่งเป็นสถานที่พักผ่อนของอิซามุ โยชอิในปี พ.ศ. 2477 ได้รับการบูรณะในปี พ.ศ. 2507 และย้ายมาที่ตั้งปัจจุบันในบริเวณพิพิธภัณฑ์ในปี พ.ศ. 2549 ได้รับการขึ้นทะเบียนเป็นทรัพย์สินทางวัฒนธรรมที่จับต้องได้
ดูเพิ่ม

หอที่ระลึกยานาเซะ ทากาชิ
พิพิธภัณฑ์วรรณกรรมประจำจังหวัดโคจิ
มิงกะ
แหล่งข้อมูลอื่น

(ในภาษาญี่ปุ่น) พิพิธภัณฑ์ที่ระลึกโยชิอิ อิซามุ
ฟุตบอลชิงแชมป์แห่งชาติยุโรป 1972

| Europees kampioenschap voetbal 1972 (ดัตช์) Championnat du Football Belgique 1972 (ฝรั่งเศส) UEFA Fußball-Europameisterschaft 1972 (เยอรมัน)> รายละเอียดการแข่งขัน |
| --- | --- |
ประเทศเจ้าภาพ: Belgium
วันที่: 14 - 18 มิถุนายน พ.ศ. 2515
ทีม: 4
สถานที่: 4 (ใน 3 เมืองเจ้าภาพ)
อันดับเมื่อสิ้นสุดการแข่งขัน
ชนะเลิศ:  เยอรมนีตะวันตก (สมัยที่ 1)
รองชนะเลิศ:  สหภาพโซเวียต
อันดับที่ 3:  เบลเยียม
อันดับที่ 4:  ฮังการี
สถิติการแข่งขัน
จำนวนนัดที่แข่งขัน: 4
จำนวนประตู: 10 (2.5 ประตูต่อนัด)
ผู้ชม: 121,880 (30,470 คนต่อนัด)
ผู้ทำประตูสูงสุด:  Gerd Müller (4 ประตู)
← 1968 1976 → 
การแข่งขันฟุตบอลชิงแชมป์แห่งชาติยุโรป 1972 เป็นการแข่งขันฟุตบอลชิงแชมป์แห่งชาติยุโรปครั้งที่ 4 จัดขึ้นที่ประเทศเบลเยียม ระหว่างวันที่ 14 - 18 มิถุนายน พ.ศ. 2515
สนามแข่งขัน

| Brussels | Brussels | Liège |
| --- | --- | --- |
| Heysel Stadium | Stade Émile Versé | Stade Maurice Dufrasne |
| Capacity: 60,000 | Capacity: 42,800 | Capacity: 43,000 |

| BrusselsLiègeAntwerp | BrusselsLiègeAntwerp | Antwerp |
| BrusselsLiègeAntwerp | BrusselsLiègeAntwerp | Bosuilstadion |
| BrusselsLiègeAntwerp | BrusselsLiègeAntwerp | Capacity: 60,000 |
| BrusselsLiègeAntwerp | BrusselsLiègeAntwerp |  |
การแข่งขันรอบสุดท้าย > รอบชิงชนะเลิศ

18 มิถุนายน 1972
16:00
| เยอรมนีตะวันตก  | 3 – 0 |  สหภาพโซเวียต |
| --- | --- | --- |
| Müller  27', 58' Wimmer  52' | Report |  |
ผู้ชม: 43,437
ผู้ตัดสิน: Ferdinand Marschall (ออสเตรีย)
ภูเขาน้ำแข็งเอ-68

ภาพถ่ายจาก Sentinel-1B ของ ESA ถ่ายเมื่อวันที่ 12 กรกฎาคม พ.ศ. 2560
ภูเขาน้ำแข็ง เอ-68 เป็นภูเขาน้ำแข็งขนาดยักษ์ที่แยกตัวออกมาจากหิ้งน้ำแข็งลาร์เซนซีในเดือนกรกฎาคม พ.ศ. 2560 มันมีขนาดพื้นที่มากกว่า 5,800 ตารางกิโลเมตร และมีน้ำหนักกว่า 1 ล้านล้านตัน ทำให้มันเป็นหนึ่งในภูเขาน้ำแข็งขนาดยักษ์เท่าที่เคยมีการบันทึกมา
ประวัติและผลกระทบ

ภูเขาน้ำแข็ง เอ-68 นั้นเป็นส่วนหนึ่งของหิ้งน้ำแข็งลาร์เซนซี แต่เนื่องจากอุณหภูมิของโลกที่สูงขึ้นทำให้มันค่อย ๆ แยกตัวออกอย่างรวดเร็วตั้งแต่ พ.ศ. 2557 และแยกตัวออกมาอย่างสมบูรณ์ในวันที่ 12 กรกฎาคม พ.ศ. 2560
นักวิทยาศาสตร์ได้ออกมากล่าวว่าการที่ภูน้ำแข็งเอ-68 แตกออกมาจากหิ้งน้ำแข็งลาร์เซนซีนั้นเป็นเพียงเหตุการณ์ที่เกิดขึ้นเองตามธรรมชาติและไม่ได้มีผลกระทบต่อระดับน้ำทะเลในมหาสมุทร แต่ถึงอย่างนั้นการที่ภูน้ำแข็งเอ-68 แตกออกจะทำให้น้ำทะเลไหลเข้ามาแทนที่จนทำให้ธารน้ำแข็งไหลลงทะเลได้มากขึ้น จึงอาจส่งผลต่อระดับน้ำทะเลในอนาคตได้
ที่มาของชื่อ

ชื่อของภูเขาน้ำแข็ง "เอ-68" ได้รับการตั้งชื่อจากศูนย์น้ำแข็งแห่งชาติสหรัฐอเมริกา
รอยแยกของภูเขาน้ำแข็ง เอ-68กับหิ้งน้ำแข็งลาร์เซนซี
แผนที่แสดงหิ้งน้ำแข็งในทวีปแอนตาร์กติกา
ดูเพิ่ม

รายชื่อภูเขาน้ำแข็งที่บันทึกตามขนาดพื้นที่
ข้อมูลเพิ่มเติม

ภูเขาน้ำแข็งมหึมาแตกออกจากแอนตาร์กติกา
ภาษากรูวี

| --- | --- |

กระบวนทัศน์: Multi-paradigm: object-oriented, imperative, functional, aspect-oriented, scripting
ผู้ออกแบบ: James Strachan
ผู้พัฒนา: Guillaume Laforge (ประธาน PMC) Jochen Theodorou (หัวหน้าเทคนิค) Paul King Cedric Champeau
เริ่มเมื่อ: 2003; 21 ปีที่แล้ว (2003)

รุ่นทดลอง: 4.0.0-beta-1    / 6 กันยายน 2021; 3 ปีก่อน (2021-09-06)
 
ระบบชนิดตัวแปร: Dynamic, static, strong, duck
แพลตฟอร์ม: Java SE
สัญญาอนุญาต: Apache License 2.0
นามสกุลของไฟล์: .groovy, .gvy, .gy, .gsh
เว็บไซต์: groovy-lang.org 
ตัวแปลภาษาหลัก
Gradle, Grails
ได้รับอิทธิพลจาก
Java, Python, Ruby, Smalltalk
ส่งอิทธิพลต่อ
Kotlin
ภาษากรูวี (Groovy) เป็นภาษาโปรแกรมเชิงวัตถุสำหรับแพลตฟอร์มจาวาอันหนึ่ง นอกเหนือจากภาษาจาวา เราอาจมองกรูวีเป็นเหมือนภาษาสคริปต์สำหรับแพลตฟอร์มจาวาก็ได้ เนื่องจากมันมีคุณลักษณะหลายอย่างเหมือนกับภาษาสคริปต์อย่าง ไพทอน (Python) รูบี้ (Ruby) เพิร์ล (Perl) และ สมอลทอล์ค (Smalltalk). ในบางบริบท, เราจะใช้ชื่อ JSR 241 เพื่อเรียกภาษากรูวี
โปรแกรมที่เขียนด้วยภาษากรูวี จะถูกคอมไพล์ เป็นจาวาไบต์โค้ด ซึ่งสามารถใช้งานได้บนจาวาเวอร์ชวลแมชีน (JVM) ปกติ
กรูวี 1.0 ได้รับการเผยแพร่ในวันที่ 2 มกราคม ค.ศ. 2007 จากนั้นจึงเผยแพร่กรูวี 2.0 ในเดือนกรกฎาคม ค.ศ. 2012 โดยรุ่นอัปเดตครั้งใหญ่ครั้งล่าสุดคือรุ่น 2.4 ภายใต้การสนับสนุนของ Pivotal Software ที่สิ้นสุดลงในเดือนมีนาคม ค.ศ. 2015
คุณลักษณะของภาษา

ภาษากรูวีมีคุณลักษณะหลายประการที่ไม่พบในภาษาจาวามาตรฐาน:
static typing และ dynamic typing
วากยสัมพันธ์สำหรับ list, map, array, และ regular expression
closure
operator overloading
คุณลักษณะของภาษา > เปรียบเทียบความสัมพันธ์

ตัวอย่างต่อไปนี้จะเปรียบเทียบภาษากรูวีกับภาษาจาวา:
จาวามาตรฐาน (Java 5 และสูงกว่า)
class Filter {
    public static void main (String[] args) {
        List<String> list = Arrays.asList ("Rod", "Carlos", "Chris") ;
        List<String> shorts = new ArrayList<String> () ;
        for (String item : list) {
            if (item.length () <= 4) { shorts.add (item) ; }
        }
        for (String item : shorts) { System.out.println (item) ; }
    }
}
Groovy
list = ["Rod", "Carlos", "Chris"]
shorts = list.findAll { it.size () <= 4 }
shorts.each { println it }
คุณลักษณะของภาษา > สนับสนุนภาษามาร์กอัป

คุณลักษณะเด่นอันหนึ่งของกรูวีก็คือ การที่มันสนับสนุนภาษามาร์กอัป (markup language) อย่าง XML และ HTML จากในตัวมันเองเลย
คุณลักษณะนี้ทำให้การสร้างและใช้งานข้อมูลจากหลายแหล่ง เป็นไปได้ในวากยสัมพันธ์ของภาษาและวิธีการเขียนโปรแกรมที่เหมือนกัน ตัวอย่างเช่น:
โค้ด Groovy ต่อไปนี้ ...
import groovy.xml.MarkupBuilder
   def myXMLDoc = new MarkupBuilder ()
   myXMLDoc.workbook {
      worksheet (caption:"Employees") {
         row (fname:"John", lname:"McDoe")
         row (fname:"Nancy", lname:"Davolio")
      }
      worksheet (caption:"Products") {
         row (name:"Veeblefeetzer", id:"sku34510")
         row (name:"Prune Unit Zappa", id:"sku3a550")
      }
   }
   println myXMLDoc
... สร้างผลลัพธ์ XML:
<workbook>
      <worksheet caption='Employees'>
         <row fname="John" lname="McDoe" />
         <row fname="Nancy" lname="Davolio" />
      </worksheet>
      <worksheet caption='Products'>
         <row name="Veeblefeetzer" id="sku34510" />
         <row name="Prune Unit Zappa" id="sku3a550" />
      </worksheet>
   </workbook>
ดูเพิ่ม

Grails
Boo - ภาษาโปรแกรมที่มีจุดประสงค์เหมือนกัน แต่ใช้งานบน Common Language Runtime (CLI)
JRuby - ภาษารูบี้บนแพลตฟอร์มจาวา
Jython - ภาษาไพทอนบนแพลตฟอร์มจาวา
BeanShell - ตัวแปลภาษาขนาดเล็กสำหรับโค้ดจาวา
แหล่งข้อมูลอื่น

เว็บไซต์ทางการ
Groovy ที่เว็บไซต์ Curlie
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล  สหรัฐ
พิพิธภัณฑ์ที่ระลึกบ้านเกิดของเรียวมะ

พิพิธภัณฑ์ในจังหวัดโคจิ ประเทศญี่ปุ่น
| --- | --- |
高知市立龍馬の生まれたまち記念館
พิพิธภัณฑ์ที่ระลึกบ้านเกิดของเรียวมะ
th
ก่อตั้ง: มีนาคม พ.ศ. 2547
ที่ตั้ง: 2-6-33 เมืองคามิ นครโคจิ จังหวัดโคจิ ประเทศญี่ปุ่น
พิกัดภูมิศาสตร์: 33°33′23″N 133°31′28″E﻿ / ﻿33.556491°N 133.524508°E﻿ / 33.556491; 133.524508
เว็บไซต์: เว็บไซต์ทางการ
พิพิธภัณฑ์ที่ระลึกบ้านเกิดของเรียวมะ หรือ พิพิธภัณฑ์ที่ระลึกบ้านเกิดของเรียวมะประจำจังหวัดโคจิ (ญี่ปุ่น: 高知市立龍馬の生まれたまち記念館; โรมาจิ: Kōchi Shiritsu Ryōma no Umareta Machi Kinenkan) เปิดทำการในนครโคจิ จังหวัดโคจิ ประเทศญี่ปุ่น ในปี พ.ศ. 2547 สร้างอุทิศให้กับชีวประวัติของซากาโมโตะ เรียวมะและพื้นที่ท้องถิ่นเมืองคามิและนครโคจิโดยเฉพาะในช่วงยุคบากูมัตสึ
ดูเพิ่ม

พิพิธภัณฑ์ที่ระลึกซากาโมโตะ เรียวมะ
พิพิธภัณฑ์ประวัติศาสตร์ปราสาทโคจิ
พิพิธภัณฑ์ประวัติศาสตร์ประจำจังหวัดโคจิ
พิพิธภัณฑ์ศิลปะประจำจังหวัดโคจิ
พิพิธภัณฑ์วรรณกรรมประจำจังหวัดโคจิ
แหล่งข้อมูลอื่น

พิพิธภัณฑ์ที่ระลึกบ้านเกิดของเรียวมะ
พิพิธภัณฑ์ที่ระลึกบ้านเกิดของเรียวมะ
พิพิธภัณฑ์ธนาคารแห่งประเทศไทย

พิพิธภัณฑ์ธนาคารแห่งประเทศไทย เป็นพิพิธภัณฑ์ในกรุงเทพมหานคร ตั้งอยู่ในวังบางขุนพรหมซึ่งเป็นที่ประทับเดิมของสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ เป็นพระราชโอรสคนที่ 33 ในพระบาทสมเด็จพระจุลจอมเกล้าเจ้าอยู่หัว พระมหากษัตริย์รัชกาลที่ 5 แห่งกรุงรัตนโกสินทร์ นอกจากนี้พิพิธภัณฑ์ยังมีสาขาย่อยที่จังหวัดเชียงใหม่ด้วย
พิพิธภัณฑ์ธนาคารแห่งประเทศไทย จัดแสดงสื่อในการแลกเปลี่ยนเมื่อยุคก่อนประวัติศาสตร์ โดยแบ่งออกเป็นห้องต่าง ๆ เช่น ห้องเงินตราโบราณ ห้องกษาปณ์ไทย ห้องเงินพดด้วง ห้องธนบัตรไทย ห้องทองตรา ห้อง 50 ปี ตัวพิพิธภัณฑ์มีพื้นที่ทั้งหมด 30 ไร่ อาคารเคยถูกใช้เป็นสถานที่ราชการอยู่ระยะหนึ่ง กระทั่งปี พ.ศ. 2525 เปลี่ยนมาเป็นพิพิธภัณฑ์ธนาคารแห่งประเทศไทย
การจัดแสดง

นิทรรศการโรงพิมพ์ธนบัตร
จัดแสดงให้ชมเกี่ยวกับการออกแบบธนบัตร เครื่องพิมพ์ธนบัตรรุ่นแรก ใช้วีดีทัศน์เล่าเรื่องราวการก่อตั้งโรงพิมพ์ธนบัตรแห่งแรกของไทย
นิทรรศการเงินตรา
จัดแสดงเหรียญลิเดียที่มีอายุ 2,600 ปี เหรียญและเงินรูปแบบต่างๆ ในดินแดนสุวรรณภูมิ
ฟีฟ่าคอนเฟเดอเรชันส์คัพ 2009 นัดชิงชนะเลิศ

ฟีฟ่าคอนเฟเดอเรชันส์คัพ 2009 นัดชิงชนะเลิศ เป็นการแข่งขันฟุตบอลเพื่อตัดสินหาทีมผู้ชนะของการแข่งขัน ฟีฟ่าคอนเฟเดอเรชันส์คัพ 2009 ระหว่างทีมชาติสหรัฐอเมริกา ทีมชนะเลิศคอนคาแคฟโกลด์คัพ 2007 พบกับทีมชาติบราซิล ทีมชนะเลิศโกปาอาเมริกา 2007 จัดขึ้นในวันที่ 28 มิถุนายน ค.ศ. 2009 ณ สนามกีฬาเอลลิสปาร์ก โยฮันเนสเบิร์ก ประเทศแอฟริกาใต้ โดยในครึ่งเวลาแรก สหรัฐอเมริกา ขึ้นนำไปก่อนด้วยคะแนน 2–0 ก่อนที่ในครึ่งเวลาหลัง บราซิล จะทำสามประตูแซงเอาชนะไปด้วยคะแนน 2–3 นับเป็นการชนะเลิศฟีฟ่าคอนเฟเดอเรชันส์คัพครั้งที่ 3 ของพวกเขา
เส้นทางสู่นัดชิงชนะเลิศ

ข้อมูลเพิ่มเติม: ฟีฟ่าคอนเฟเดอเรชันส์คัพ 2009
ฟีฟ่าคอนเฟเดอเรชันส์คัพ เป็นการแข่งขันฟุตบอลที่จัดขึ้นทุกสี่ระหว่างทีมชาติชาย 8 ทีมที่ชนะการแข่งขันชิงแชมป์ทวีปจากทั้งหกทวีป ประเทศเจ้าภาพ และทีมชนะเลิศฟุตบอลโลก โดยทีมที่ผ่านเข้าสู่รอบชิงชนะเลิศประจำปีนี้ได้สำเร็จ ได้แก่ สหรัฐ และบราซิล โดยทั้งคู่เคยพบกันมาแล้ว 13 ครั้ง รวมทั้งในรอบแบ่งกลุ่มของฟีฟ่าคอนเฟเดอเรชันส์คัพ 1999 และ 2003 และในรอบแพ้คัดออกของฟุตบอลโลก 1994 โดยบราซิลชนะสิบสองนัดในขณะที่ สหรัฐชนะบราซิลได้เพียงนัดเดียวในรอบรองชนะเลิศของคอนคาเคฟโกลด์คัพ 1998 ด้วยคะแนน 1–0
โดย สหรัฐ ได้เข้ามาเล่นในการแข่งขันนี้จากการชนะเลิศ คอนคาแคฟโกลด์คัพ 2007 ที่ประเทศของเขาเป็นเจ้าภาพ โดยผ่านเข้ามาแข่งขันเป็นลำดับที่ 4 ส่วนบราซิลได้จากการชนะเลิศ โกปาอาเมริกา 2007 ที่เวเนซุเอลา เข้ามาแข่งขันเป็นลำดับที่ 6 ก่อนหน้านี้บราซิลเคยคว้าแชมป์ฟีฟ่าคอนเฟเดอเรชั่นส์คัพสองครั้งในปี 1997 และ 2005 ในขณะที่ สหรัฐอเมริกา ได้ลงเล่นในรอบชิงชนะเลิศครั้งแรกในการแข่งขันระดับทีมชุดใหญ่นอกภูมิภาคอเมริกาเหนือ ทั้งสองทีมได้ลงเล่นในกลุ่มบี ในรอบแบ่งกลุ่ม เช่นกันกับ อียิปต์ แชมป์แอฟริกันคัพออฟเนชันส์ และอิตาลี แชมป์ฟุตบอลโลก
เส้นทางสู่นัดชิงชนะเลิศ > รอบแบ่งกลุ่ม

ในนัดแรกของสหรัฐอเมริกา ที่ฟรีสเตต พวกเขาต้องพบกับแชมป์โลกอย่าง ทีมชาติอิตาลี ถึงแม้ว่าพวกเขาจะขึ้นนำก่อนจาก แลนดอน โดโนแวน จากลูกโทษ ในนาทีที่ 41 แต่พวกเขาก็เสียประตูในครึ่งเวลาหลังถึงสามประตู จากดานีเอเล เด รอสซี และจูเซปเป รอสซี ทำให้พวกเขาแพ้ไปด้วยคะแนน 1–3 ขณะที่ บราซิล ลงเล่นพบกับอียิปต์ โดยพวกเขาขึ้นนำเร็วตั้งแต่ 5 นาทีแรกจากกากา และถูกตีเสมอจากโมฮาเหม็ด ซีดาน ก่อนที่ลูอีส ฟาเบียนู และฮวน จะทำคนละหนึ่งประตูทำให้บราซิลขึ้นนำอีกครั้ง ก่อนที่จะถูกตีเสมอจาก ซีดาน และ ชอว์กี ในนาทีที่ 54 และ 55 แต่สุดท้าย กากา ก็สามารถทำประตูให้บราซิลเอาชนะด้วยคะแนน 4–3 ได้จากลูกโทษ หลังจากผู้ตัดสินมองว่า อะห์มัด อัลมุฮัมมะดี เจตนาใช้แขนปัดสกัดลูกยิงของลูซียู
ในนัดที่สองทั้ง สหรัฐ และบราซิล ต้องพบกันที่ลอฟตัสเวอร์สเฟลด์ โดยเป็นบราซิลที่เอาชนะไปได้ด้วยคะแนน 0–3 จากไมกง ที่เปิดฟรีคิกด้วยระยะ 35 หลาให้กับเฟลิเป เมโล ทำประตูในนาทีที่ 7 ก่อนที่จะถูกขึ้นนำห่างไปอีกครั้งในนาทีที่ 20 หลังจาก ดามาคัส บีสลี่ย์ เสียการครอบครองบอลจากลูกเตะมุมของสหรัฐ ให้กับ รามีริส เลี้ยงบอลและส่งต่อให้ โรบินยู ยิงผ่านทิม ฮาวเวิร์ดเข้าประตู ในนาทีที่ 57 ซาช่า เคลสตาน ได้นับใบแดงและทำให้ทีมเสียโมเมนตัมที่พวกเขาได้รับในครึ่งหลัง ก่อนที่จะเสียประตูสุดท้ายให้กับบราซิลในอีกห้านาทีต่อมาจากไมกง แม้ว่าสหรัฐอเมริกาจะแพ้สองนัดแรก แต่พวกเขาก็ยังมีสิทธิ์ที่จะผ่านเข้ารอบหลังจาก อียิปต์ แพ้ให้กับอิตาลี
ในนัดสุดท้ายของรอบแบ่งกลุ่ม สหรัฐ สามารถเอาชนะ อียิปต์ ได้ด้วยคะแนน 3–0 จากการทำประตูของ ชาร์ลี เดวีส์ ไมเคิล แบรดลีย์ และคลินต์ เดมป์ซีย์ คนละหนึ่งลูประตู ซึ่งทำให้พวกเขาสามารถเก็บสามคะแนนได้และมีประตูได้เสียเพิ่มขึ้นมาเป็นติดลบ 2 และทีมชาติอียิปต์มีประตูได้เสียลดลงเป็นติดลบ 3 ขณะที่ บราซิล ก็สามารถเอาชนะอีตาลี ได้ด้วยคะแนน 3–0 เช่นกัน จากการทำประตูของลูอีส ฟาเบียนู สองประตูและการทำเข้าประตูตัวเองของอันเดรีย ดอสเซนา กองหลังของอิตาลีอีกหนึ่งประตู ทำให้อิตาลีมีเพียงสามคะแนน เช่นกันกับ อียิปต์ และสหรัฐ และอิตาลีมีประตูได้เสียติดลบ 2 เช่นกันกับสหรัฐ ทำให้ต้องไปวัดกันที่ประตูได้ ซึ่งสหรัฐยิงได้สี่ประตู ขณะที่ อิตาลีทำได้เพียงสามประตู ทำให้สหรัฐผ่านเข้าสู่รอบแพ้คัดออกต่อไป